NaiveNeuron/SloPal huggingface dataset:
Mikloško, Jozef, poslanec NR SR (2012-06-19):
Ďakujem pánovi podpredsedovi Európskej komisie za výbornú reprezentáciu Slovenska v Bruseli. A chcem pripomenúť, že aj slovenská cesta do Európskej únie v roku 2004 bola veľmi, veľmi ťažká. A tam zase chcem poďakovať bývalému eurokomisárovi Jánovi Figeľovi, ktorý dohonil stratené dva roky a podstatne prispel k tomu, že sme sa vtedy predsa do Európy dostali urýchleným prijatím 31 kapitol. K prejavu. No daň z finančných transakcií mala byť už dávno, aspoň pred desiatimi, pätnástimi rokmi, odsúhlasená. Mne sa zdá, že už je tomu aj príliš neskoro, vystúpiť s týmto, ale je to lepšie ako nič. Denne nekontrolovateľné financie, špekulatívy sa odhadujú asi na trilión dolárov denne. Dnes v tzv. kasíno bankách sú odhady obchodov s derivátmi celkovo asi 1 500 bil. eur, čo je dvadsaťpäťkrát viac, ako je celý HDP celého sveta. Je to bublina špekulatívna, ktorá môže hocikedy prasknúť. Systémovou zmenou v tomto finančnom systéme je znovuzavedenie tzv. Glass-Steagallovho zákona, ktorý zaviedol prezident Roosevelt v krízovom roku 1933. Zákon rozdelil banky na komerčné a investičné. Komerčné dávajú úvery do produkcie a investičné najmä špekulujú na finančných trhoch. Tento zákon dovolil štátu sanovať iba komerčné banky a chránil vklady občanov pred rizikovými špekulatívnymi operáciami bánk. Až v roku 1999 v USA tento Glass-Steagallov zákon zrušili. A odvtedy naozaj nastal výbuch špekulatívnych operácií. Tie štatistiky sú šialené, mám ich, ako to každoročne stúpa. V USA a v Európe rastie snaha tento zákon znova zaviesť. Mám tu zoznam asi 53 amerických kongresmanov, mnohých inštitúcií, legislatívnych úsilí a rezolúcií. Tento pätnásťstranový materiál dám pánu komisárovi obratom a moja otázka je troška iná: Prečo musia suverénne národné štáty rešpektovať súkromné a zámorské ratingové agentúry, ktoré vydávajú náhle a často nezdôvodnené rozhodnutia obmedzujúce suverenity národných štátov?
Mamojka, Mojmír, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2023-06-27):
Vážené panie poslankyne, vážení páni poslanci, pokračujeme v popoludňajšom rokovaní deviateho dňa 94. schôdze Národnej rady Slovenskej republiky podľa odsúhlasenej zmeny programu rokovaním o návrhu skupiny poslancov na prijatie uznesenia Národnej rady k stanovisku Slovenskej republiky k hlasovacím právam Slovenskej republiky v inštitúciách a orgánoch Európskej únie, tlač 1729. Dávam slovo pánovi poslancovi Milošovi Svrčekovi a prosím ho, aby za skupinu poslancov návrh uviedol. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stanovisku Slovenskej republiky k hlasovacím právam Slovenskej republiky v inštitúciách a orgánoch Európskej únie , tlač 1729.)
P. Paška, podpredseda NR SR: (2006-12-08):
Vážené panie poslankyne, páni poslanci, pán predseda Minárik bol posledný ústne prihlásený do rozpravy o tomto návrhu vládneho zákona o rozpočte. Končím rozpravu o tomto bode a zároveň prerušujem rokovanie o tomto bode programu a zároveň prerušujem rokovanie 6. schôdze Národnej rady Slovenskej republiky do 12. decembra do 9.00 hodiny, kedy budeme pokračovať v prerušenom rokovaní. Chcem uviesť, že hlasovanie o prerokovanom bode programu o štátnom rozpočte bude, samozrejme, v utorok, aby sme umožnili všetkým, ktorí od 9.00 hodiny ráno prijmú účasť na schôdzi sa, samozrejme, vyjadriť. Ďakujem. Dovidenia v utorok o 9.00 hodine. (Prerušenie rokovania o 15.02 hodine.)
B. Bugár, podpredseda NR SR: (2003-02-27):
(Hlasovanie.) Prítomných je 127 poslancov, za 73, proti 37, zdržalo sa 15, nehlasovali 2. Konštatujem, že návrhy pána poslanca Lišku sme schválili.
Hrnčiar, Andrej, podpredseda NR SR (2017-10-11):
Ďakujem. Dávam slovo spoločnej spravodajkyni z výboru pre vzdelávanie, vedu, mládež a šport poslankyni Kataríne Cséfalvayovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Vážny, Ľubomír, poslanec NR SR (2011-09-13):
Ja som si neskôr zapol hlasovacie zariadenie. Ale v poriadku. Chcem len zdôrazniť to, že ozaj vzletné reči bez faktov si myslím, že treba reagovať na tie fakty, ktoré tu boli predložené, a berme to ako fakty. Ďakujem.
Baránik, Alojz, poslanec NR SR (2016-05-18):
Prerokuje v prvom čítaní a, prosím, dajte o tomto hlasovať. Ďakujem.
Čepček, Martin, poslanec NR SR (2021-05-13):
Ďakujem pekne. Pani kolegyňa, veľmi pekný príhovor. Veľmi si vážim, že si išla na to aj z tejto stránky, ktorú niektorí z nás nepoznáme dopodrobna. Zarážala ma tá spánková deprivácia a tie formy. Keď sa zamyslím nad tým, že takto utýraný alebo človek vo väzbe sa dostane na slobodu, tak netrpí len on sám, ale aj jeho rodina. Tak v tomto prípade nie je to len o tom jednotlivcovi, ktorý je vo väzbe, ale o celej jeho rodine, ktorá trpí jeho depriváciou. Ďakujem.
Kollár, Boris, predseda NR SR (2023-02-14):
S faktickou vystúpi teraz pán poslanec Kučera, nech sa páči.
Mizík, Stanislav, poslanec NR SR (2020-09-22):
Ďakujem za všetky faktické poznámky. Tak, pán Pročko, ja vás má tiež veľmi rád. Nuž, ste herec, komediant, tak vás beriem. A, pán Osuský, prečo spomínate pána Tisa, keď nepoznáte súvislosti danej udalosti. Preverte si, čo, prečo, kde, kedy, ako. Ďakujem za slovo.
Matej, Ondrej, poslanec NR SR (2011-02-11):
Ďakujem pekne za slovo, vážený pán predseda. Vážené panie poslankyne, vážení páni poslanci, pán predseda, prosím, dajte hlasovať o tom, že sa Národná rada uznesie, že prerokujeme tento predmetný zákon v druhom čítaní.
Vaňová, Jarmila, poslankyňa NR SR (2023-03-31):
Ďakujem pekne. Pán kolega, spomenuli ste, že do politiky by mali vstupovať ľudia alebo vstupujú ľudia, ktorí majú veľké ego. Ja si však myslím, že mali by mať aj veľkú pokoru, aby to bolo v nich vyvážené. Budem teraz trošku osobná, pretože pätnásť rokov som pracovala ako novinárka. Pracovala som v té..., čo často nie som osobná, to chcem zdôrazniť, ale najlepšie to asi vyznie na tomto mojom príklade, prečo chrániť novinárov. Pracovala som v téme, ktorá, ktorá je menšinová, ktorá je rómska, pracovala som v televízii, v rozhlase, písala som články na web, komentáre, takisto aj pre niektoré iné médiá som pracovala, robila som rôzne kampane. Tým pádom som bola dosť na očiach v tejto téme a poviem pravdu, že nebála som sa ísť aj do tém, do ktorých častokrát nešli ani majoritné médiá. Boli to najmä vtedy, keď možno aj tu prísediaci dnes kolegovia chodili napádať Rómov do osád, kde sa vyhrážali, verte, že som bola skoro pri každej takej akcii, kde som podporovala Rómov a chránila ich spoločne, samozrejme, aj s políciou a všetko to som zažila. Tým pádom sa voči nám začali útoky. Dostávala som výhražné listy, fašistické, riešila to polícia, posielala som dokonca nahrávky až na ministerstvo, chodila som na výsluchy a nebola som chránená. A častokrát sa ma ľudia pýtali, ty sa nebojíš robiť tieto veci? No nebála som sa, pretože v tej dobe som sa nebála. Ale dnes po všetkých tých skúsenostiach, ktoré na Slovensku máme, verte, že by som sa bála. Ďakujem.
Sárközy, Irén, poslankyňa NR SR (2018-10-23):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hort, Milan, podpredseda NR SR (2011-02-10):
Ďakujem. Pán minister, nech sa páči, je tu priestor pre vašu odpoveď.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 145 prítomných, 134 za, 11 sa zdržalo. Konštatujem, že Národná rada Slovenskej republiky sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím pani spravodajkyňu, aby uviedla hlasovanie.
Schlosár, Rastislav, poslanec NR SR (2023-01-24):
Práve na prístupe poslancov či už bývalej vládnej koalície, alebo súčasnej opozície k tomuto pozmeňujúcemu návrhu, práve na tomto hlasovaní sa ukáže, komu ide naozaj o Slovensko, komu ide naozaj o to, aby bola Slovenská republika zvrchovaným, nezávislým, suverénnym štátom, a komu je to jedno a vyhovuje mu stav, že nie sme len obyčajná kolónia Bruselu, Európskej únie alebo Západu, už nech to nazvete akokoľvek. A takisto sa na tomto hlasovaní aj ukáže, komu ide naozaj o ľudskú slobodu, o to, aby mali ľudia právo používať hotovosť, aby to mali garantované v ústave, aby boli chránení pred tým tlakom, ktorý sa stále stupňuje, na to, aby bolo všetko len elektronické, aby boli všetky platby len elektronické, a teda aby ľudia boli permanentne aj pri svojich nákupných zvykoch alebo pri tom, čo si kupujú, aký tovar, aké služby, aby boli permanentne monitorovaní, lebo práve o tomto tie elektronické platby sú. Jednoducho teraz uvidíme, kto za koho kope, opäť raz sa to ukáže, komu ide naozaj o slobodu tak národnú, ako aj o slobodu osobnú.
Klus, Martin, podpredseda NR SR (2019-12-04):
Pán poslanec Budaj.
Žiga, Peter, podpredseda NR SR (2023-11-23):
233. Pán poslanec Muňko.
Kvasnička, Marián, poslanec NR SR (2012-06-26):
Vážená pani predsedajúca, kolegovia, kolegyne, vážený pán riaditeľ, dovoľte, aby som vám predniesol spoločnú správu výborov Národnej rady Slovenskej republiky o výsledku prerokovania správy o stave vysielania v Slovenskej republike a o činnosti Rady pre vysielanie a retransmisiu za rok 2011 (tlač 26) vo výboroch Národnej rady Slovenskej republiky. Správu o stave vysielania v Slovenskej republike a o činnosti Rady pre vysielanie a retransmisiu za rok 2011 pridelil predseda Národnej rady Slovenskej republiky svojím rozhodnutím z 19. apríla 2012 č. 29 na prerokovanie Výboru Národnej rady Slovenskej republiky pre kultúru a médiá a Výboru Národnej rady Slovenskej republiky pre ľudské práva a národnostné menšiny. Súčasne poveril Výbor Národnej rady Slovenskej republiky pre kultúru a médiá predložením spoločnej správy o výsledku prerokovania uvedeného materiálu vo výboroch a návrhom na uznesenie Národnej rady Slovenskej republiky. Oba výbory prerokovali predmetnú správu v stanovenej lehote a odporučili ju Národnej rade Slovenskej republiky schváliť. Gestorský výbor odporúča Národnej rade Slovenskej republiky schváliť správu o stave vysielania v Slovenskej republike a o činnosti Rady pre vysielanie a retransmisiu za rok 2011. Návrh uznesenia Národnej rady Slovenskej republiky je v prílohe, máte ho v prílohe prerokovanej správy. Táto správa bola schválená uznesením výboru č. 21 zo dňa 19. júna 2012. To je všetko, ďakujem.
Laurenčík, Milan, podpredseda NR SR (2021-06-18):
Ale hovoríte o pánovi Sujovi.
Laššáková, Jana, podpredsedníčka NR SR (2013-05-30):
Chce zaujať k rozprave stanovisko spravodajca? Nie. Ďakujem veľmi pekne. A ďalej nasleduje prvé čítanie o návrhu poslanca Viliama Novotného na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov . Návrh zákona má parlamentnú tlač 486. Návrh na jeho pridelenie na prerokovanie výborom je v rozhodnutí č. 467. Dávam slovo poslancovi Viliamovi Novotnému, aby som sa nepomýlila, aby návrh zákona uviedol. Nech sa páči, pán poslanec.
P. Hrušovský, predseda NR SR: (2003-11-06):
(Hlasovanie.) 125 prítomných, 77 za, 10 proti, 37 sa zdržalo, 1 nehlasoval. Pozmeňujúci návrh pána poslanca sme schválili. Prosím, ďalší návrh. Zs. Komlósy, poslanec: Tým sme vyčerpali všetky pozmeňujúce návrhy k vládnemu návrhu. Prosím, dajte hlasovať o tom, že Národná rada postúpi tento vládny návrh zákona do tretieho čítania.
Cséfalvayová, Katarína, poslankyňa NR SR (2019-01-30):
Ďakujem pekne. Pripomínam členom zahraničného výboru, že ak dnes náhodou bude obedová prestávka, tak 12.30 máme stretnutie výboru v miestnosti č. 149. Ďakujem.
Přidal, Alojz, poslanec NR SR (2012-06-19):
Vážený pán predseda, v rozprave vystúpil pán poslanec Chren, ktorý podal návrh, teda pozmeňujúci, len ja teraz neviem, či podal jeden alebo dva, mne sa zdá, že podal jeden, mne hovoril, že podal dva návrhy. A ja by som chcel poprosiť teda túto ctenú snemovňu, aby sme hlasovali o dvoch jeho návrhoch. Podľa § 83 ods. 1 ten prvý návrh bol nepokračovať v rokovaní o predmetnom návrhu zákona. Dajte, pán predseda, hlasovať o tomto jeho procedurálnom návrhu, nepokračovať v rokovaní o návrhu.
Nemky, Martin, poslanec NR SR (2017-04-07):
Pán predsedajúci, ďakujem pekne za slovo. Pani poslankyňa, ja by som vám niečo prečítal. Denník N, 6.20 hod.: „Veronika Remišová, poslankyňa OĽANO, kritizovala ministra práce Jána Richtera, že nebol v noci na schôdzi o svojom odvolávaní. Škoda, že tu nie je pán minister. Nie my sme dali túto schôdzu na noc, mohol tu vydržať.“ Pani poslankyňa, my a pán minister sme tu celú noc, len ja neviem, kde ste boli ozaj vy. Neni vám to blbé? Pokiaľ svoje vystúpenie začnete takýmto klamstvami, tak si myslím, že celý ďalší obsah vašich vystúpení bolo podobné klamstvo. Ďakujem. (Potlesk.)
Figeľ, Ján, podpredseda NR SR (2015-05-26):
Nech sa páči, Erika Jurinová.
P. Paška, predseda NR SR: (2006-10-24):
(Hlasovanie.) 137 prítomných, 79 za, 23 proti, 35 sa zdržalo. Pozmeňujúce návrhy sme prijali a schválili.
Štarchoň, Peter, poslanec NR SR (2017-06-15):
Ďakujem veľmi pekne. Ďakujem, pán premiér, za vašu odpoveď. Aj keď musím povedať, že väčšinou ste nám povedali už všeobecne známe informácie. Moja doplňujúca otázka sa týka hlavne tej skutočnosti, že sa pozabudlo na fakt, že sa jedná o relokáciu... (Prerušenie vystúpenia premiérom.)
Šeliga, Juraj, podpredseda NR SR (2021-04-01):
Dámy a páni, budeme pokračovať popoludňajším programom siedmeho dňa 25. schôdze Národnej rady podľa odsúhlasenej zmeny a to je informácia Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky . Poprosím pani predsedníčku výboru Annu Andrejuvovú, aby Národnej rade uviedla informáciu podľa toho, ako bola prerokovaná a schválená výborom. Nech sa páči.
Blanár, Juraj, podpredseda NR SR (2023-06-22):
Ďakujem, pán minister. Nasleduje 13. otázka, ktorú položila pani poslankyňa Monika Kozelová, ostáva len minúta tridsaťštyri, ale prečítam ju, pretože bola položená legitímne: „Vážený pán minister„, bola adresovaná na pána ministra financií, aby som povedal: „Vážený pán minister, v štatúte Tiposu pri jeho vzniku sa uvádzalo, že jeho zisk sa použije na podporu športu a kultúry. Ako je to s prerozdeľovaním, ak do kultúry išlo pred 2 rokmi cca 100-tisíc, ale do športu, hlavne do hokeja, išli milióny. A tento rok to nebude inak. Prosím, ako chcete túto situáciu riešiť? Napríklad investičný dlh voči národným kultúrnym pamiatkam sa počíta v miliardách. Čo s tým môžete urobiť?“ Nech sa páči, máte päťdesiat sekúnd možno.
Paška, Pavol, predseda NR SR (2012-06-28):
Pán poslanec Matovič.
P. Paška, predseda NR SR: (2008-11-05):
(Hlasovanie.) 136 prítomných, 114 za, 21 sa zdržalo, 1 nehlasoval. Konštatujem, že sme schválili vládny návrh zákona, ktorým sa menia niektoré zákony v pôsobnosti ministerstva školstva v súvislosti so zavedením meny euro. A ešte záverečné hlasovanie. Pán poslanec Fronc bude uvádzať ako spravodajca v druhom čítaní hlasovanie o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií a o zmene a doplnení zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Je to tlač 736.
M. Číž, podpredseda NR SR: (2009-04-21):
(Hlasovanie.) Prítomných 136 poslancov, za návrh 19 poslancov, proti 33 poslancov, zdržalo sa 83 poslancov, nehlasoval 1. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz prosím spravodajcu, ktorého určil navrhnutý gestorský výbor, pre hospodársku politiku, poslanca Pavla Pavlisa, aby viedol hlasovanie v prvom čítaní o návrhu poslancov Národnej rady Slovenskej republiky Mojmíra Mamojku a Ľubomíra Petráka na vydanie zákona, ktorým sa mení a dopĺňa zákon č. 656/2004 Z. z. o energetike v znení neskorších predpisov (tlač 1044). Máte slovo, pán poslanec.
Bugár, Béla, podpredseda NR SR (2018-05-24):
Pán poslanec Matovič.
Kollár, Boris, predseda NR SR (2022-04-27):
Prosím, pre záznam. Ďakujem. Pán poslanec Beluský.
Kuffa, Štefan, poslanec NR SR (2015-12-02):
Ďakujem za slovo. Vážená pani podpredsedníčka, vážený pán navrhovateľ, spravodajkyňa, kolegyne, kolegovia, len úplne niekoľko slov. Vítam, že je tento tuná návrh zákona, a chcem ho aj svojím hlasovaním podporiť, ale aspoň takto symbolicky verbálne, aby sme sledovali nielen, aký dopad je možno na štátny rozpočet, životné prostredie, sociálne vplyvy, ale práve na rodinu a manželstvo, lebo to je tá základná bunka spoločnosti, na ktorú treba hľadieť. Toto by mala byť jedna z prioritných vecí, na ktorú by aj Národná rada mala klásť dôraz, aj myslím si, že aj my, celá krajina ako taká. Ďakujem za slovo.
Šeliga, Juraj, podpredseda NR SR (2020-12-04):
Priznám sa, pán Šimko, že ja som vás vôbec nepochopil. Na jednej strane hovoríte, že ako to tu je zlé, na druhej strane kritizujete ministerku a splietate tu konštrukcie o Carltone a ESET-e. Podľa mňa pointa je tá, že slovenskú justíciu treba vyčistiť. Dám ruku do ohňa za Máriu Kolíkovú, že jediné, čo má spoločné s Carltonom, že raz-dvakrát do týždňa ide možno okolo, keď sa ide prejsť. Teraz ani sa nemôže prejsť, lebo má problémy s kolenom. Tak, prosím, neobviňujte len tak mirnix-dirnix. A čo sa týka ESET-u, tak ja vám poviem na rovinu. Stále lepšie ESET ako nejakí Rusi, ktorí platia Hlavné správy. Akurát, že pán kolega Lehotský to jasne povedal, že naše financovanie je úplne jasné na rozdiel, by som povedal, od ĽSNS, samozrejme, a iných. My máme ešte aj občianske združenie, ktoré sme mali pred tým, ako sme založili stranu, boli jeho výdavky započítané do výdavkov strany, aby bolo úplne jasné, koľko peňazí sme minuli, na čo sme ich minuli a odkiaľ sme tie peniaze mali. Toto neviem, že či má nejaká strana vôbec v slovenskej politike, že takto jasne odkryla svoje financovanie. Ja zase chcem byť optimista a myslím, že čo je spoločné, a chcem veriť, že to je spoločné, že nám ide o to, aby sa slovenská justícia očistila. A dúfam, že podporíte tento návrh, keďže tam sú jasné a silné kontrolné mechanizmy, Súdna rada, Najvyšší správny súd, ktorý pomôže kontrolovať justíciu tak, aby naozaj z toho predposledného miesta išla na prvé miesto v dôveryhodnosti v Európskej únii. Ďakujem pekne.
Uhliarik, Ivan, poslanec NR SR (2015-10-07):
Pán poslanec Raši, hovoríš, že, o protiústavnosti. Zákon o zákaze zisku stál tento štát do dnešného dňa už 47 mil. eur a nevieme, koľko ďalšie súdne spory budú stáť. Čo sa týka protiústavnosti, o protiústavnosti rozhodol Ústavný súd na základe podnetu poradcu pána premiéra Fica, bývalého šéfa Slovenskej lekárskej komory. Hovoríme o tom, že tento zákon, a ak si ma správne počúval, tento zákon má ambíciu nejakým spôsobom upraviť zákonne platy sestier, o čo sa snažia tri roky. Ja som hovoril o tom, že sestry pokladajú tieto koeficienty za nízke a chcú jemné zvýšenie týchto koeficientov. Nie tak ako, pán poslanec Ježík, keď si hovoril, že verím tomu, že to v budúcnosti bude. No však všetci veríme, ale vieme aj z aplikačnej praxe, že keď sa niečo zle založí, tak už potom veľmi ťažko môže ísť lepšie. To, čo chcú sestry, je aj valorizácia. Akože môžme diskutovať o tom, či je to správne, nesprávne, vecne a tak ďalej, jednoducho to nie je môj výmysel, ani výmysel KDH, je to požiadavka, legitímna požiadavka sestier. To, čo hovoril pán poslanec Blanár, že sme nezvládli navyšovanie platov sestier, hovorí len o jeho absolútnej neznalosti tejto problematiky, pretože keby si prečítal ten zákon, za ktorý aj on zahlasoval v roku 2011, v decembri, hovoril o tom, že ten zákon by mal byť aplikovaný aj na sestry v neštátnych zdravotníckych zariadeniach vrátane ambulancií. A preto som sa úplne legitímne spýtal ministra, že či aj tu v tomto prípade to nehrozí protiústavnosťou. Pretože keď tento zákon hovorí o tom, že sa bude týkať aj neštátnych zdravotníckych zariadení, ja sa len pýtam, že či naozaj v budúcnosti nepríde nejaký poradca, alebo samé sestry ohlasujú, že to dajú na Ústavný súd... (Prerušenie vystúpenia časomerom.)
Číž, Miroslav, poslanec NR SR (2016-10-25):
Ďakujem pekne. Pán poslanec, je dobré, pekná slohová práca, len môj problém je, že sme v druhom čítaní, sme v rokovaní parlamentu, hovoríme o veľmi vážnej procesnej norme, ktorá sa dotýka parlamentu, a v druhom čítaní, ako sa dá ľahko dočítať v učebnici ústavného práva, má trošku iný charakter. Tie voľné frázy o tom, ako sa cítime, ako vnímame parlament, v prvom čítaní tomu rozumiem. V druhom čítaní? Pán poslanec, apel na to, že aby sme sa už konečne vrátili k zmysluplnému rokovaniu?! Veď sa pozrite na tých 21 prihlásených, 90 % je vašich. Pán poslanec, ak sa pozriete na to, ako vyzerajú rokovania od začiatku tejto vlády, Národnej rady, tak uvidíte, že 70 a viac percent, pokiaľ ide o vystúpenia v rozprave, sú vystúpenia opozičných poslancov. K tomuto zákonu sme my vystúpili pomaly štyria, naši, a možno piati, a ten celý obrovský zoznam ten druhý, tretí deň, čo budeme zrazu o tom rokovať, tak to je predsa vaša práca. A keď teda ste učiteľ a máte elementárny stav k objektivite, nemohli ste teda aspoň toto zhodnotiť, keď o tom hovoríte? Ďakujem.
Sulík, Richard, predseda NR SR (2011-05-18):
Pani poslankyňa Tomanová.
P. Hrušovský, podpredseda NR SR: (2002-03-21):
Pani poslankyne, páni poslanci, prerušujem rokovanie 57. schôdze Národnej rady Slovenskej republiky. Vyhlasujem 15-minútovú prestávku a zvolávam rokovanie poslaneckého grémia. Budeme pokračovať o 15.15 hodine. Pani poslankyne, páni poslanci, je prestávka do 15.15 hodiny. Členov poslaneckého grémia prosím, aby sa zúčastnili na rokovaní poslaneckého grémia. (Prestávka.) (Po prerušení rokovania 57. schôdze NR SR sa začalo rokovanie 58. schôdze NR SR.)
Fico, Robert, predseda vlády SR (2024-02-08):
Ďakujem pekne... (Prerušenie vystúpenia predsedajúcim.)
Bajo Holečková, Martina, poslankyňa NR SR (2024-10-29):
Ďakujem veľmi pekne, pán predsedajúci. Ja, naopak, musím povedať, že ja veľmi vítam to, že sa ide navyšovať počet ošetrovateľských lôžok v zariadeniach sociálnych služieb. Musím povedať, že asociácia neverejných poskytovateľov hovorí až o potrebe 36-tisíc lôžok. Je potrebné povedať, že v zariadeniach sociálnych služieb máme ľudí, ktorých odkázanosť, stupeň odkázanosti je 5 a 6, väčšina z nich takmer potrebuje tú ošetrovateľskú starostlivosť. Ale vrátim sa k tomu, efektívnosti, pretože dobre vieme, že, pán poslanec, ty si hovoril, že to je 6,60 na hlavu denne. Ono sa to zmenilo, je to 12 už. Ale musím povedať, že je to štyrikrát násobne lacnejšie ako lôžko v nemocnici. Už nehovoriac o tých pozitívnych vplyvoch, ktoré to má na tú psychiku, takže pokiaľ je ten pacient ošetrovaný v tom, poviem to, domácom prostredí, lebo v tých zariadeniach sa oni cítia už ako v domácom prostredí, tak je to pre neho prospešnejšie. Čiže je to štyrikrát lacnejšie pre štát, pokiaľ dokážeme ošetriť klienta v zariadení, ako keď ho hospitalizujeme v nemocnici. Čiže, naopak, ja túto úpravu veľmi vítam a ak by bol priestor, ja by som naozaj uvítala aj ešte navýšenie tých lôžok, lebo skutočne v zariadeniach sociálnych služieb je, poviem to, väčšina ľudí už odkázaná na tie ošetrovateľské úkony, ale, samozrejme, veľmi by som ocenila aj to, ak by to išlo ruka v ruke s tým, že napríklad opatrovateľom zvýšime kompetencie, a to je proste spolupráca s ministerstvom práce, sociálnych vecí a rodiny, kde zadefinujeme, že napríklad tie jednoduché úkony môže robiť opatrovateľ a nemusí... (Prerušenie vystúpenia časomerom.)
Pellegrini, Peter, predseda NR SR (2014-12-10):
Ďakujem pekne pánovi poslancovi, ktorý na rozdiel od šiestich poslancov strany SMER je u nich v počte jeden alebo dvaja. (S úsmevom povedané.) S faktickými poznámkami sa hlásia pani Kiššová, potom Boris Susko. Nech sa páči.
B. Bugár, podpredseda NR SR: (2002-05-17):
(Hlasovanie.) Prítomných 97 poslancov, za návrh hlasovalo 97. Konštatujem, že sme jednohlasne pridelili návrh zákona výborom, určili gestorský výbor, ako aj lehotu výborom na prerokovanie tohto návrhu zákona v druhom čítaní. Pristúpime k hlasovaniu o vládnom návrhu zákona, ktorým sa mení a dopĺňa zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1509). Spravodajcom je pán poslanec Ján Rusnák. Nech sa páči., môžete uviesť hlasovanie.
Borec, Tomáš, minister spravodlivosti SR (2013-06-20):
Ďakujem veľmi pekne, pani predsedajúca. Vážené pani poslankyne, vážení páni poslanci, vládny návrh zákona č. 575/2001 Z. z. o organizácii činnosti vlády a organizácii ústrednej štátnej správy sa predkladá najmä z dôvodu presunu kompetencie v oblasti štátnozamestnaneckých vzťahov a právnych vzťahov pri výkone práce vo verejnom záujme z Ministerstva práce, sociálnych vecí a rodiny Slovenskej republiky na Úrad vlády Slovenskej republiky tak, ako je to typické pre viaceré členské štáty Európskej únie. Kompetencia v oblasti štátnozamestnaneckých vzťahov a právnych vzťahov pri výkone práce vo verejnom záujme patrí v členských štátoch Európskej únie obvykle pod úrad predsedu vlády. Presun uvedenej kompetencie je podmienený osobitným postavením Úradu vlády Slovenskej republiky, ako aj osobitným postavením a významom štátnej služby v tvorbe a realizácii komplexnej vnútornej politiky štátu. Rovnako úrad vlády už dnes vykonáva niektoré kompetencie typické pre ústredný orgán štátnej správy a z toho dôvodu by mal mať v gescii aj štátnozamestnaneckú politiku na centrálnej úrovni so zámerom zjednotiť zodpovednosť za tvorbu a realizáciu personálnej politiky vlády vo vzťahu k zamestnancom verejnej správy. V súvislosti s prechodom vyššie uvedenej kompetencie je potrebné vyriešiť aj presun práv a povinností vyplývajúcich zo štátnozamestnaneckých, pracovnoprávnych a z iných právnych vzťahov zamestnancov, ktorí zabezpečujú výkon tejto kompetencie, ako aj presun práv a povinností z právnych vzťahov, presun majetku a finančných prostriedkov z Ministerstva práce, rodiny a sociálnych vecí Slovenskej republiky na Úrad vlády Slovenskej republiky. Okrem toho do pôsobnosti úradu vlády sa navrhuje zakotviť, že zabezpečuje a koordinuje ochranu finančných záujmov Európskej únie. Nejedná sa pritom o novú pôsobnosť, pretože túto pôsobnosť už úrad vlády zabezpečuje na základe zákona č. 528/2008 Z. z. o pomoci a podpore poskytovanej z fondov Európskej únie. Vážené pani poslankyne, vážení páni poslanci, dovoľujem si vás požiadať, aby po všeobecnej rozprave sa Národná rada Slovenskej republiky uzniesla, že prerokuje tento návrh zákona v druhom čítaní.
Blaha, Ľuboš, podpredseda NR SR (2024-06-21):
Ďakujem pekne. Otváram rozpravu, do ktorej sa prihlásil jeden pán poslanec, za klub SaS vystúpi pán poslanec Ondrej Dostál. Nech sa páči, máte slovo.
P. Paška, predseda NR SR: (2009-04-29):
(Hlasovanie.) 122 prítomných, 112 bolo za, 1 proti, 8 sa zdržalo, 1 nehlasoval. Konštatujem, že sme schválili vládny návrh novely zákona č. 138/1991 Zb. o majetku obcí. Teraz pán Róbert Madej uvedie hlasovanie o návrhu uznesenia k návrhu strategických zámerov činnosti Sociálnej poisťovne na obdobie rokov 2009 – 2014 . Je to tlač 963.
Dostál, Ondrej, poslanec NR SR (2024-02-15):
Ďakujem za odpoveď, pán poslanec Michelko. Mne teda len išlo o to, že či tu to, čo ste nazvali, že fond kontroluje sám seba vo vzťahu k Audiovizuálnemu fondu, považujete za dobré alebo zlé, lebo potom, potom ste mohli prebrať do Audiovizuálneho fondu ten model z fondu na podporu kultúry, kde fond nekontroloval sám seba, ale bola tam tá kontrola zo strany ministerstva kultúry. Ale zrejme ste teda to nepovažovali za úplne zlé, že v dozornej komisii sú aj zástupcovia fondu alebo teda zástupcovia menovaní radou fondu, tak len som si teda chcel ujasniť, že či je to dobré, alebo zlé, keď napríklad v dozornej komisii sú aj zástupcovia menovaní radou fondu.
Pellegrini, Peter, podpredseda NR SR (2020-06-04):
Pán poslanec Taraba.
Čepček, Martin, poslanec NR SR (2020-09-29):
Ďakujem pekne, Lucia. Všetci, a hlavne my v Nitre sme veľmi vnímali ten vizuálny smog, ktoré spôsobujú kasína a herne. Ak máte na každej ulici dve herne alebo dve kasína, tak vidíte zvonka polepené rôznymi reklamnými nálepkami, plagátmi, to je jedna vec. Ďalšia vec, s tým liečením je otázka, aké vlastne štatistiky (ruch v sále a zaznievanie gongu), pravoverné štatistiky sa robia, lebo 300 liečených je jedna vec (ruch v sále a zaznievanie gongu), ale odhady sú okolo 50-tisíc liečených v hazarde. To znamená... (Neutíchajúci ruch v sále a prerušenie vystúpenia predsedajúcim.)
Grendel, Gábor, podpredseda NR SR (2020-07-23):
Pán poslanec Jarjabek, s faktickou poznámkou.
T. Cabaj, podpredseda NR SR: (2009-12-04):
Nech sa páči, pán poslanec, máte slovo. Potom bude priestor na prihlásenie sa ústne.
Záhumenský, Marian, poslanec NR SR (2014-05-13):
Ďakujem pekne. Pán kolega Kuffa iba jednu nepresnosť, si asi v zákone nepostrehol, že práve ten zákon sa nevzťahuje na mladých začínajúcich poľnohospodárov. Ti prečítam § 4 odsek 10: „Na nadobúdateľa, ktorý je mladým poľnohospodárom, sa nevzťahuje ustanovenie o povinnosti vykonávať poľnohospodársku výrobu ako podnikanie najmenej tri roky.“ To znamená, že tento zákon chráni všeobecne poľnohospodárov, dáva im predkupné právo pred ostatnými, povedzme investičnými skupinami, a mladých poľnohospodárov vyníma z toho, aby mali povinne tri roky praxe, lebo nemôžu ju mať. To znamená, že ten zákon na to myslí. Ďakujem.
Chmel, Rudolf, poslanec NR SR (2014-01-29):
Ďakujem pekne. Ani vo sne ma nenapadne, pán minister, aby som skĺzol do osobnej roviny, ale keď klamete, musím reagovať. Samozrejme, vy hovoríte, že klamárkou je pani ombudsmanka, ja by som mohol využiť sto faktických poznámok, aby som vyvrátil vaše klamstvá. Ale keď zasahujete trošku do mojej osobnej integrity a takpovediac môjho osobného príbehu, ktorý sa s vaším príbehom v živote nestretol, tak vás môžem ubezpečiť, že ja sa tejto problematike venujem už viac ako 20 rokov v mimovládnych organizáciách, čo vám možno ušlo, lebo v tom čase vy ste, pravdaže, mali iné aktivity. Takže to len na okraj toho, že sa nemienim pretekať s vami v súťaži o to, kto je väčší demagóg, či kto je väčší rasista, lebo takáto súťaž by bola pre mňa, prirodzene, veľmi, veľmi nevýhodná. Takže len potiaľ, pokiaľ ide o môj osobný príbeh, všetko ostatné si myslím, že sa takpovediac dostalo aj vašou zásluhou z vecnej roviny do úplne politickej roviny a politikárskej roviny. Takže v tomto zmysle už asi moja nádej na nejaký kultúrny politický dialóg, ktorú som v sebe ešte možno na niekoľko promile či percent prechovával, sa vlastne ukázala beznádejná. Ďakujem pekne.
Glváč, Martin, podpredseda NR SR (2016-09-12):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Pamulovi. Nech sa páči.
Mihál, Jozef, poslanec NR SR (2016-05-25):
Ďakujem, pán predseda. V rozprave vystúpili pán poslanec Burian, pani poslankyňa Nicholsonová, žiadny návrh nebol predložený, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Osuský, Peter, poslanec NR SR (2018-10-22):
Vážený pán predsedajúci, vážená snemovňa, nebudem hovoriť dlho. Myslím si, že životný príbeh i služba, ktorú už doteraz vykonal Peter Juščák pre Ústav pamäti národa, je dostatočným dôvodom na to, aby ho uvážliví, pravdu ctiaci ľudia zvolili. Peter Juščák má životný príbeh človeka, ktorý vždy stál na dôležitej pozícii človeka nemajúceho v láske ani hnedú ani červenú totalitu. Je tým, ktorý pracoval v Ústave pamäti národa, ktorý pozná Ústav pamäti národa, ktorý vie, čo je dobré pre Ústav pamäti národa. A to je kvalifikácia pre člena Správnej rady. Jeho láska k demokracii, statočný osobný postoj je garanciou, že sa Ústav pamäti národa vráti na tú pozíciu, ktorú mu dal do vienka jeho zakladateľ Ján Langoš, do pozície kritického skúmateľa, zaznamenávateľa a vyhodnocovateľa našich temných dejín. Tie temné dejiny stoja za zaznamenanie, stoja za to, aby sme o nich vedeli, pretože, ako povedali múdrejší ako ja, ten, kto nepozná svoje dejiny, môže byť prinútený tie dejiny zopakovať. A ani dejiny hnedej ani červenej totality, ako iste uznáte, za opakovanie nestoja. A bude preto dobré, ak Ústav pamäti národa nebude hniezdom staro a novoboľševikov, ani staro a novoľudákov. Peter Juščák ani jedným z toho nie je a Peter Juščák je dobrá voľba. Ďakujem.
Sárközy, Irén, poslankyňa NR SR (2016-09-06):
Ďakujem pekne za slovo. Chcela by som reagovať na pána poslanca v tom, že treba hľadať určite alternatívy. A keďže tento zákon upravuje aj návrh zákona o úveroch na bývanie a zákon teda o bankách, tak chcela by som pripomenúť, že, a mali by ste teda zaoberať aj s tým, že podporujeme bývanie zo strany štátu a hlavne podporujeme vlastníctvo nehnuteľností. A takáto podpora, aj zo strany OECD máme odporúčanie, že mali by sme túto finančnú podporu zamerať aj do oblasti nájomného bývania. Je to odporúčanie OECD z roku 2014, nakoľko doterajší systém podpory bývania, ktorý je založený len na podporu vlastníctva, má nedostatky. A to je hlavne, hlavnými nedostatkami sú prerozdeľovanie zdola nahor, znižuje sa geografická mobilita pracovnej sily, narastá riziko špekulačných bublín na trhu nehnuteľností a je vysoká miera zadlženia domácností, ktoré potom znižuje priestor pre tvorbu úspor a tým zvyšuje aj sociálne riziká pri výkyvoch na trhu s bývaním. A práve takáto prejavená podpora bývania vo vlastnom spolu s neadekvátnou reguláciou finančného trhu v USA bolo hlavným dôvodom finančnej krízy v roku 2008. Ďakujem.
B. Bugár, podpredseda NR SR: (2002-08-20):
E. Rusnáková, poslankyňa: Vážený pán predsedajúci, vážený pán minister, vážené kolegyne, kolegovia, dovoľte mi, aby som sa vyjadrila k bodu č. 1, ktorý navrhuje pán prezident pozmeniť, to znamená v čl. 1 v 3. bode § 146 ods. 2 sa na konci bodka nahrádza bodkočiarkou a pripájajú sa tieto slová: „zároveň súd určí primeranú náhradu“. Toto ustanovenie pán prezident dáva v súvislosti s riešením domáceho násilia, a to s ustanovením, ktoré hovorí o tom, že v prípadoch domáceho násilia súd môže obmedziť užívacie právo násilníka na spoločný dom či bytu, prípadne ho z jeho užívania vylúčiť. Týkalo by sa to domov a bytov v bezpodielovom spoluvlastníctve manželov podľa § 146 ods. 2 ako aj bytov v spoločnom nájme manželov. Pri opätovnom prerokovaní teda pán prezident odporúča, aby k tomu došlo tak, že zároveň súd určí primeranú náhradu. Dovoľte dve poznámky. Prvá sa bude týkať bytov v správe bezpodielového spoluvlastníctva a náhrady ako takej a druhá pripomienka sa bude týkať skôr istého morálneho aspektu, ktorý by som tu chcela vyjadriť. Ide len o obmedzenie užívania časti majetku, nejde o obmedzenie vlastníctva a preto chcem poznamenať k návrhu pána prezidenta, že akákoľvek náhrada za toto obmedzenie by bola zase len z prostriedkov v bezpodielovom spoluvlastníctve. Poskytovanie náhrady jedným z manželov druhému za trvania manželstva a bezpodielového spoluvlastníctva podľa niektorých právnikov nie je možné. Manžel, ktorý je obmedzený pri užívaní istej veci alebo časti majetku, totiž neprichádza o svoje vlastnícke právo a v prípade zániku bezpodielového spoluvlastníctva ho môže realizovať práve aplikáciou pri vyrovnaní podľa príslušných ustanovení Občianskeho zákonníka. Morálny aspekt, ktorý si takisto dovolím predložiť cteným kolegom, spočíta vlastne v tom, že návrh pána prezidenta istým spôsobom blokuje práve tú prevenciu, ktorá sa mala novým § 705a ustanoviť, a to je práve to, že ten, kto sa násilne správa voči svojej rodine, to znamená, pácha fyzické alebo psychické násilie, alebo hrozí týmto násilím vo vzťahu k manželovi alebo k rozvedenému manželovi ako spoločnému užívateľovi bytu, k blízkej osobe, ktorá s ním v tomto spoločnom byte býva, takže toto spoločné nažívanie je už neznesiteľné, súd môže jednému z manželov alebo rozvedených manželov obmedziť toto užívacie právo pre druhého z nich alebo ho z neho úplne vylúčiť. Stane sa teda to, že dôjde k istému rozporu s dobrými mravmi, keď osoba, ktorá bola týraná a pre ktorú nažívanie v spoločnom byte alebo v spoločnom nájme je ďalej neznesiteľné, tak práve táto osoba má zabezpečiť pre násilníka náhradu. Opakujem, že § 705a by sa tým vlastne týmto stal paragrafom, ktorý by bol neúčinný a de facto by sa možno druhýkrát postihovala obeť. Ďakujem pekne.
Laurenčík, Milan, podpredseda NR SR (2021-10-06):
Pán poslanec Mičovský, chcete reagovať? Nech sa páči. Musíte stlačiť tlačítko.
Nicholsonová, Lucia, podpredsedníčka NR SR (2016-06-16):
Pán poslanec Viskupič s reakciou na faktické, nech sa páči.
T. Cabaj, podpredseda NR SR: (2009-05-20):
Slovo má pán poslanec Brocka. Pripraví sa pán poslanec Rafaj.
Truban, Michal, poslanec NR SR (2023-12-12):
Ja zareagujem hlavne na úvod pána Sulíka, na príhovor pána Sulíka, pretože s tým sa dá vo väčšine, čo povedal, súhlasiť. Ale zareagujem aj na pána ministra. Ja som bol včera na hospodárskom výbore a tam ako jeho člen, keď som sa pýtal pani štátnej tajomníčky, že ktoré z týchto opatrení pomôže nášmu hospodárstvu, tak okrem jedného kozmetického mikro opatrenia nevedeli, nevedeli povedať. A opak je pravdou, celý tento konsolidačný balík a celé to zvyšovanie aj z väčšej zrážky z dividend, ale aj kopec iných opatrení, ktoré tam sú, naopak, nášmu hospodárstvu vôbec neprospejú. My by sme sa aj na podnikateľov, a to nie sú len nejakí že bohatí multimilionári, ale aj veľmi malé firmy a živnostníci a všetci, čo tvoria hodnotu v tejto krajine, mali pozerať ako na ľudí, ktorým tiež treba pomáhať a podporovať ich, hlavne by sme mali podporovať aj slovenský kapitál, slovenské peniaze, aby neodchádzali mimo Slovenska, aby tu ostávali a, naopak, aby tu možno ešte aj zo zahraničia prichádzali. Poviem príklad, ktorý konkrétne vo vašom zákone znevýhodňuje slovenský kapitál, a to je práve aj ukončenie toho trojročného testu, kedy fyzická osoba môže predať bez dane svoje podiely napríklad do zahraničných ETF-iek alebo do zahraničných akcií, keď to takto povieme, zahraničných firiem. Po roku človek, keď predá tieto podiely, tak je oslobodený od dane a nemusí platiť nič, ale keď človek investuje do slovenskej firmy, či už eseročky, alebo akciovky, tak vy ho zdaňujete. A malo by to byť presný opak alebo malo by to byť spravodlivé. Ďakujem pekne.
P. Frešo, poslanec: (2007-02-07):
Ja som veľmi smutný z toho, že kolegovia z koalície a takisto aj minister nedokážu obhájiť, prečo chcú siahnuť na nezávislosť tohto regulačného úradu a snažia sa dostať ďalší úrad pod kontrolu vlády. Veľmi ma mrzí, že priamo v zákone už odvoláme kompletné vedenie tohto úradu a to, čo to znamená a akí ľudia tam prídu, o tom svedčí aj stav na Úrade pre dohľad nad zdravotnou starostlivosťou, kde okamžite si dali svojho straníckeho kolegu, a tým pádom majú po probléme. Myslím si, že výsledkom bude len to, že do úradu pre sieťové odvetvia sa dostanú stranícki nominanti, ktorí potom následne budú realizovať nejaké úlohy, ktoré im cez vládu alebo priamo budú zadávať rôzni lobisti spriaznení so socialistami. Ďakujem pekne.
Jančula, Tibor, poslanec NR SR (2016-11-28):
Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov (tlač 240), v druhom čítaní. I. Národná rada Slovenskej republiky uznesením č. 284 z 20. októbra 2016 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorským výborom v určenej lehote žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť: Ústavnoprávny výbor národnej republiky Slovenskej republiky uznesením č. 94 zo 16. novembra 2016, Výbor Národnej rady Slovenskej republiky pre hospodárske záležitosti uznesením č. 56 z 10. novembra 2016. IV. Z uznesení výborov Národnej rady Slovenskej republiky uvedený bod pod bodom III v tejto správy nevyplývajú žiadne pozmeňujúce a doplňujúce návrhy. V. Gestorský výbor na základe stanovísk k výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov (tlač 240) schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 73 z 22. novembra 2016. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Otvorte, prosím, rozpravu.
Hlina, Alojz, poslanec NR SR (2015-05-15):
Ďakujem pekne. Ja som mal pocit, že pán Číž povie teda, že sa ospravedlňujú a že sťahujú tento návrh, že taká je dohoda na klube. Ale že s týmto vystúpite? Prosím vás pekne, ako nepreháňajte to, naozaj to pán Přidal vystihol. Moja žena je francúzštinárka nie z pohľadu toho, že to učí, lebo tu už učí kdekto, ale že vie po francúzsky. Včera som jej povedal, že: „Martina, prosím ťa, pomôž mi toto poprekladať.“ Povedala mi: „S takýmito hlúposťami mi daj pokoj.“ Obsolescence programme, viete, čo je obsolescence programme, pán? Viete, vy ste si naštudovali, len čo dal Google po česky, prosím vás. Keby ste si dali trošku roboty, čo dá Google po anglicky, čo dá Google po francúzsky, tak zistíte veľmi zaujímavé skutočnosti, pán kolega, ale to vy asi zjavne nemôžte, lebo to nezvládnete. Ale, prosím vás pekne, ja som naozaj mal pocit, že to idete stiahnuť. To neni profylakticky, čo ste vy Mojžiš, jeden aj druhý, že vy poviete: „A nenamontuješ, nepokradneš, nenamontuješ.“ Čiže vy teraz chcete dať, že to je vlastne len profylakticky, že do budúcna, keby niekto chcel namontovať, tak už máme zákon, že nenamontuješ. Prosím vás, táto dikcia, čo je tu teraz, spôsobí, viete, čo spôsobí? Prosím vás, vy si neviete predstaviť, čo spôsobí. V konečnom dôsledku spôsobí možno zdraženie výrobkov, proste viaceré okolností podľa týchto ustanovení, čo je tam teraz, sa môžte súdiť za všetko s hocikým. Prosím vás, keď dá niekto plastové koliečko, tak to dá na súd, že mal dať kovové koliečko, a súd musí jasne povedať, áno, keby dal kovové koliečko, tak to ešte vydrží, ergo porušenie tohto zákona. Keď dá kovové koliečko, môže dať na súd, mal dať titánové koliečko. Áno, keby dal titánové koliečko, tak vydrží dlhšie jak železné koliečko. Keby ste si pozreli tú francúzsku dikciu, o čom sa dva roky rozprávali, rozprávali sa o súhrne techník, ktoré v konečnom dôsledku majú spôsobiť, a preukazoval sa zámer. Vy ste doniesli absolútnu hlúposť!
Zemanová, Anna, poslankyňa NR SR (2018-05-24):
Ďakujem pekne. No k tomu zápisu rozdrobenosti 8 mil. pozemkov, no zase musím povedať len, že komu to vyhovuje. ROEP-mi boli pozapisované vlastníctva ľudí, ktorí sú prarodičia, ktorí sú už dávno, dávno možno aj zomreli a prededenie týchto novoobjavených majetkov do dnešného dňa neprebehlo napriek tomu, že tí noví dedičia požiadali. Takže toto, komu to vyhovuje? Vyhovuje to Slovenskému pozemkový (pozn. red.: správne „pozemkovému“) fondu, ktorý vlastne s týmito pozemkami môže nakladať. Čo sa týka, pani Smolková, áno, generálny, ja neobhajujem pána generálneho prokurátora, Smolík (pozn. red.: správne „Smolíková“), prepáčte, tak ja neobhajujem pána generálneho prokurátora, ja práve poukazujem aj na tú absurdnosť toho, že on by sa mal zamyslieť nad funkčnosťou celej prokurátori (pozn. red.: správne „prokuratúry“) a konať. Pretože aj on o týchto koz..., kauzách musel vedieť a tie podnety vieme od farmárov, že smerom k prokuratúry (pozn. red.: správne „prokuratúre“) a polícii išlo. Čo sa pána, Kmeť (pozn. red.: správne „Kmec“), čo sa týka ako funkčnosti a opatrení na, na mieste. No, dala som vám príklad tej protipožiarnej nádrže v Mestských lesoch v Krupine, tak zaujímavé, že kontrola tam prebehla, bolo všetko v poriadku, až keď prišla kontrola z Európskej únie, tak až potom zrazu pri následnej kontrole zistili, že teda vôbec to v poriadku nie je. To znamená, že je asi kontrola a kontrola a nezodpovedá, čas..., niekedy asi je alebo väčši..., dosť často môže byť aj len formálna, pokým nie je niekto prichytený.
Paška, Pavol, predseda NR SR (2014-09-24):
Pán spravodajca, ja vás požiadam... (Prerušenie vystúpenia spravodajcom.)
M. Číž, podpredseda NR SR: (2006-12-13):
Dobre. Vážené kolegyne, kolegovia, otváram teda šiesty rokovací deň 6. schôdze Národnej rady Slovenskej republiky. O ospravedlnenie svojej neúčasti na dnešnom rokovaní písomne požiadali páni poslanci Michal Lukša a Magda Košútová. O ospravedlnenie neúčasti na dnešnom poobedňajšom rokovaní písomne požiadali poslanci Národnej rady Pál Csáky a Béla Bugár. Pokračujeme v prerušenom rokovaní o druhom čítaní o návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (tlač 108). Poprosím pani poslankyňu Laššákovú, aby zaujala miesto pre navrhovateľov a zároveň poprosím ešte spoločného spravodajcu z výboru pre obranu a bezpečnosť pána poslanca Emila Vestenického, aby tiež zaujal miesto pre spravodajcu. Chcem vám pripomenúť, že včera  sme rokovanie prerušili pred otvorením rozpravy, preto teraz otváram rozpravu. Chcem povedať, že do rozpravy som nedostal žiadnu písomnú prihlášku. Pýtam sa preto, či sa niekto chce prihlásiť ústne? Nikto. Ďakujem. Uzatváram možnosť podania ústnych prihlášok do rozpravy. Zároveň rozpravu vyhlasujem za skončenú. Vzhľadom na to, že sa neuskutočnila, nezaujmú k nej stanovisko ani navrhovateľka, ani spravodajca. Ďakujem vám pekne. Vážené kolegyne, kolegovia, prerušujem rokovanie o tomto bode programu. Podľa včera odsúhlasenej zmeny programu 6. schôdze Národnej rady teraz pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Tento vládny návrh zákona ste dostali pred prvým čítaním ako tlač 78 a spoločnú správu výborov máte ako tlač 78a. Poprosím teraz ministra dopravy, pôšt a telekomunikácií Slovenskej republiky pána Ľubomíra Vážneho, aby tento vládny návrh zákona odôvodnil.
Uhliarik, Ivan, poslanec NR SR (2015-10-30):
Ďakujem. Pán minister, veľmi obsiahly a vyčerpávajúci príhovor. Neviem, či to bol zámer, alebo ste zmenili názor, ale nepočul som tam, počul som tam rôzne mená, nepočul som tam už meno pána exriaditeľa Foraia. A nevyjadrujete sa, neviem, či zámerne, alebo už ste sa poučili. Ja sa vás, samozrejme, na to opýtam v rozprave, takže môžte potom aj neskôr zareagovať, na vaše vyjadrenie, či ho teda vymenujete naspäť, alebo nie. Idem k vašim niektorým poznámkam, ktoré zazneli. Obhajujete predaj, alebo teda neuskutočnený predaj pozemkov pod heliportom na Kramároch, ktorý sa neuskutočnil hlavne preto, že sa vymenila vláda. Pretože viete veľmi dobre, že v júli mi niekoľko dní pred tým, ako nastupovala nová vláda, ktoré, to bolo 8. júla 2010, tak pár dní pred tým samotná firma z tohto kšeftu odstúpila. Možno kontrola neukázala porušenie zákona, v každom prípade som pána Vaďuru odvolal preto, že to bola, že to bolo v rozpore so zdravým rozumom, aby šéf najväčšej nemocnice v Bratislave, alebo jednej z najväčších nemocníc, predal tak životne dôležitý priestor, ako je Heliport Twist, ste tento priestor alebo tieto pozemky teraz sa snažili obhajovať, že to vlastne ani neboli také dôležité, že to v podstate boli vyňaté atď. V každom prípade tam bol ten heliport, čo si myslím, že je veľkým problémom. A čo sa týka cétečka v Bratislave, dajte podnet, dajte podnet, keď máte s tým problém. V roku 2009, opakujem, bolo robené verejné obstarávanie. Viete, kto bol v roku 2009, keď bolo robené verejné obstarávanie, ministrom? Pán poslanec Raši.
Grendel, Gábor, podpredseda NR SR (2021-06-29):
Pán poslanec Erik Tomáš.